Гъавэр Iуахыж
Псынэдахэм и мэкъумэшыщIэхэм бжьыхьэсэ гуэдзыр кIэрыхуншэу кърахьэлIэжащ.
Гектар 500-м щIигъум мыбыхэм гъавэ хэплъыхьауэ тонн мини 2-м щIигъу къытрахащ, зы гектарым центнер 45-рэ хуэзэу.
Мыбыхэм къакIэрымыхуу япэ хэгъуэр и пIалъэм щызэфIахащ Дзэлыкъуэкъуажэми: гектар 350-м зы гектарым хуэзэу къытрахар центнер 45-м и кIэ кIуакъым. «Дзэлыкъуэкъуажэм и мэкъумэшыщIэхэм мы гъэм нэхъыбэу хасар «Самурай» гуэдз лIэужьыгъуэрщ. Ар сыткIи ди щIыпIэм и дуней щытыкIэм къозэгъ, жылапхъэуи, ерыскъыпхъэуи узыщыгугъ хъуну гуэдз лъэпкъыфIщ, — жаIэ бэджэндырылажьэхэм.
Приреченскэ жылагъуэми гуэдзу гектар 92-м нэблагъэ къахыжащ. Механизаторхэм я ужьым иту хьэуазэр зэкIуэцIапхэ, гуэдзыр къызытраха щIыр явэ.
ШЭРЭДЖ Дисэ.
